CELEX: 62020TN0664
Language: fi
Date: 2020-10-30 00:00:00
Title: Asia T-664/20: Kanne 30.10.2020 – One Voice v. ECHA

11.1.2021   
            
            
               FI
            
            
               Euroopan unionin virallinen lehti
            
            
               C 9/29
            
         
      Kanne 30.10.2020 – One Voice v. ECHA
      (Asia T-664/20)
      (2021/C 9/42)
      Oikeudenkäyntikieli: ranska
      
         Asianosaiset
      
      
         Kantaja: One Voice (Strasbourg, Ranska) (edustaja: asianajaja A. Ghersi)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että ECHA:n valituslautakunta on tehnyt virheen arvioidessaan kosmetiikka-asetuksen ja REACH-asetuksen välistä suhdetta
               
            
                  —
               
               
                  toteamaan, että ECHA:n valituslautakunta on rikkonut REACH-asetuksen säännöksiä
               
            ja näin ollen
      
                  —
               
               
                  kumoamaan ECHA:n valituslautakunnan 18.8.2020 tekemän päätöksen nro A-010-2018
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu kosmetiikka-asetuksen (1) ja REACH-asetuksen (2) välistä suhdetta koskevaan arviointivirheeseen. Valituslautakunta on kantajan mukaan tehdyn kosmetiikka-asetuksen 18 artiklan arviointia koskevan virheen REACH-asetusta sovellettaessa ja loukannut kosmetiikka-asetuksella tavoiteltua päämäärää eläinkokeiden osalta. Kantaja katsoo lopuksi, ettei ECHA ole toimivaltainen tulkitsemaan sitovasti kosmetiikka-asetuksen ja REACH-asetuksen välistä suhdetta.
               
            
                  2)
               
               
                  Toinen kanneperuste, joka perustuu REACH-asetuksen säännösten rikkomiseen. Kantaja väittää tältä osin etenkin, että REACH-asetuksessa vahvistetaan periaate, jonka mukaan eläinkokeet ovat kiellettyjä, jollei mitään muuta ratkaisua ole olemassa. Valituslautakunta ei ole kuitenkaan määritellyt tällaista poikkeusta riidanalaisessa päätöksessä.
               
            
         (1)  Kosmeettisista valmisteista 30.11.2009 annettu Euroopan parlamentin ja neuvoston asetus (EY) N:o 1223/2009 (EUVL 2009, L 342, s. 59).
      
         (2)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).